કેન્દ્રીય સ્વાસ્થય મંત્રી અને ભાજપ નેતા જે.પી. નડ્ડાએ બુધવારે એક મોટી જાહેરાત કરી હતી. જે મુજબ ભારતીય જનતા પાર્ટીની ગુજરાત ખાતેની બે રાજ્યસભાની બે બેઠકો પર રાષ્ટ્રીય પ્રમુખ અમિત શાહ અને કેન્દ્રીય મંત્રી સ્મૃતિ ઇરાની ચૂંટણી લડશે. જેપી નડ્ડા દ્વારા આ બન્નેના નામ પર મોહર લગાવવામાં આવી હતી. સાથે જ તેમણે એ પણ વિશ્વાસ વ્યક્ત કર્યો હતો કે આ ચૂંટણીમાં બન્નેનું જીતવું નિશ્ચિત છે. આજે ગાંધીનગર ખાતે અમિત શાહ અને સ્મૃતિ ઇરાની પહોંચી તેમના ઉમેદવાર ફોર્મ ભરશે. નોંધનીય છે કે અમિત શાહ આ ચૂંટણી જીતી પહેલી વાર રાજ્યસભામાં જશે. સાથે ગુજરાતની રાજ્યસભાની ત્રણ સીટો માટે 8 ઓગસ્ટના રોજ ચૂંટણી થશે.